**OPĆINA HRVACE: NASTAVAK PROJEKTA ZAŽELI**

Ministarstvo rada, mirovinskog sustava, obitelji i socijalne politike, Posredničko tijelo razine 1 za Program ˝Učinkoviti ljudski potencijali 2021.-2027.˝, dana 7.ožujka 2024. godine donijelo je petu Odluku o financiranju u okviru poziva na dostavu projektnih prijedloga SF.3.4.11.01. ˝Zaželi – prevencija institucionalizacije˝.

Na temelju Odluke jučer je Općini Hrvace uručen ugovor o financiranju projekta ˝Ja to mogu, ja to želim IV˝ u iznosu od 720.000,00 eura, uz stopu vlastitog financiranja od 0%, a predviđeno vrijeme trajanja projekta je 36 mjeseci. Partneri na projektu su Lokalna akcijska grupa ˝Cetinska krajina˝ i Hrvatski Crveni križ- Gradsko društvo Crvenog križa Sinj.

Kroz projekt će biti zaposleno 16 teško zapošljivih osoba koje će se tijekom 30 mjeseci skrbiti za 96 korisnika, odnosno osoba starijih od 65 godina, što je mjera dugotrajne skrbi i prevencije institucionalizacije.

Početak realizacije projektnih aktivnosti se očekuje kroz narednih mjesec dana.



